## Pravilnik o načinu vođenja evidencije i iskaznici pripadnika dobrovoljačkih omladinskih jedinica civilne zaštite Hrvatske

### NN 32/1990 (6.8.1990.), Pravilnik o načinu vođenja evidencije i iskaznici pripadnika dobrovoljačkih omladinskih jedinica civilne zaštite Hrvatske

# MINISTARSTVO NARODNE OBRANE REPUBLIKE HRVATSKE

Na temelju točke VII stava 2. Odluke o organiziranju i formiranju dobrovoljačkih
omladinskih jedinica civilne zaštite Hrvatske ("Narodne novine",
broj 30/90), ministar narodne obrane donosi

## PRAVILNIK

### o načinu vođenja evidencije i iskaznici pripadnika dobrovoljačkih omladinskih jedinica civilne zaštite Hrvatske

Član 1.

Ovim pravilnikom propisuje se način vođenja evidencije i sadržaj iskaznice
pripadnika dobrovoljačkih omladinskih jedinica civilne zaštite Hrvatske.

Član 2.

O pripadnicima dobrovoljačkih omladinskih jedinica civilne zaštite Hrvatske
vodi se evidencija na kartonu, na način i po postupku utvrđenim Pravilnikom
o evidenciji i raspoređivanju na dužnosti obveznika radne obaveze i obveznika
sudjelovanja u jedinicama i organima civilne zaštite ("Narodne novine",
broj 5/85).

Na evidencionom kartonu iz stava 1. ovog člana, za pripadnika dobrovoljačke
omladinske jedinice civilne zaštite Hrvatske naznačava se u gornjem desnom
kutu: " pripadnik DOJ"

Evidenciju iz stava 1. ovog člana vode općinski orgarki uprave nadležni
za poslove narodne obrane i Gradski sekretarijat za narodnu obranu Zagreb.

Član 3.

Pripadnicima dobrovoljačkih omladinskih jedinica civilne zaštite Hrvatske
izdaje se iskaznica pripadnika dobrovoljačkih omladinskih jedinica civilne
zaštite Hrvatske (u daljem tekstu: iskaznica). Iskaznica iz stava 1. ovog
člana izdaje se prilikom potpisivanja pristupnice u dobrovoljačku omladinsku
jedinicu civilne zaštite Hrvatske.

Član 4.

Pristupnica iz člana 3. stava 2. ovog pravilnika sadrži osobne podatke
osobe te izjavu o dobrovoljnom prihvaćanju prava i obveza pripadnika dobrovoljačke
omladinske jedinice civilne zaštite Hrvatske. Pristupnicu pored pripadnika
iz stava 1. ovog člana potpisuje i roditelj odnosno staratelj pripadnika
mlađeg od 18 godina. Pristupnica iz stava 1 ovog člana daje se na obrascu
koji je otiskan uz ovaj pravilnik i njegov je sastavni dio.

Član 5.

Iskaznica sadrži natpis: "Republika Hrvatska", grb Republike
Hrvatske, naziv: "Iskaznica pripadnika dobrovoljačke omladinske jedinice
civilne zaštite Hrvatske", broj iskaznice i jedinstveni znak civilne
zaštite predviđen međunarodnom konvencijom.

U iskaznicu se upisuju:

1. osobni podaci pripadnika dobrovoljačke omladinske jedinice civilne
zaštite Hrvatske: ime, ime jednog roditelja, prezime, dan, mjesec i godina
rođenja, mjesto rođenja, općina, republika odnosno autonomna pokrajina,
adresa prebivališta, krvna grupa, RH faktor, broj osobne karte i jedinstveni
matični broj građanina,

2. podaci o rasporedu pripadnika u dobrovoljačku omladinsku jedinicu
civilne zaštite Hrvatske: općina, naziv dobrovoljačke omladinske jedinice
civilne zaštite Hrvatske i dužnost na koju je raspoređen.

3. podaci o završenoj obuci i drugim oblicima osposobljavanja naziv
programa obuke i dužnosti za koju je pripadnik osposobljen, godina izvođenja
i broj nastavnih sati obuke i vježbi, naziv kursa ili seminara i dužnosti
za koju je osposobljen.

4. upute o pravima i obvezama pripadnika dobrovoljačke omladinske jedinice
civilne zaštite Hrvatske.

Član 6.

Iskaznica se izrađuje na punijem papiru svjetlo plave boje, a zaštićuje
omotom od prozirne mase.

Iskaznica se izdaje prema obrascu koji je otiskan uz ovaj pravilnik
i njegov je sastavni dio.

Član 7.

Iskaznicu izdaje i u nju upisuje odgovarajuće podatke općinski organ
uprave nadležan za poslove narodne obrane odnosno Gradski sekretarijat
za narodnu obranu Zagreb.

Organ iz stava 1. ovog člana vode evidenciju izdatih iskaznica.

Član 8.

Pripadnik dobrovoljačke omladinske jedinice civilne zaštite, kojem je
izdata iskaznica, dužan ju je čuvati, držati u urednom stanju i dati na
uvid prilikom vršenja zadataka dobrovoljačke omladinske jedinice civilne
zaštite Hrvatske.

Pripadnik iz stava 1. ovog člana koji izgubi odnosno kome nestane iskaznica
dužan je o tome obavijestiti, u roku od 8 dana, nadležni organ koji je
izdao iskaznicu.

Član 9.

Iskaznica se zamjenjuje kada dotraje ili postane neupotrebljiva zbog
oštećenja, i kada u njoj nema mjesta za upisivanje novih podataka.

Član 10.

Ovaj pravilnik stupa na snagu osmog dana nakon objave u "Narodnim
novinama".

Klasa: 810-01/90-01/01

Urbroj: 512-05-01-90-2

Zagreb, 18. srpnja 1990.

Ministar narodne obrane

**mr. Petar Kriste, v. r.**

```
OBRAZAC iskaznice pripadnika dobrovoljačke omladinske jedinice civilne zaštite Hrvatske.
Iskaznica je trodjelna, veličine 75 x 105 mm

(naslovna strana)
______________________________________________________________________________

Grb Hrvatske

REPUBLIKA HRVATSKA

ISKAZNICA
pripadnika dobrovoljačke omladinske jedinice
civilne zaštite Hrvatske

Znak civilne zaštite

Broj iskaznice
No
______________________________________________________________________________

(prva unutrašnja strana)
______________________________________________________________________________
Osobni podaci
______________________________________________________________________________
Ime
Ime jednog roditelja
Prezime
Dan, mjesec i godina rođenja
Mjesto rođenja, općina,
republika (pokrajina)
Adresa stanovanja
Krvna grupa i RH faktor
Broj osobne karte
Jedinstveni matični broj građanina
______________________________________________________________________________
(datum izdavanja)
(potpis ovlaštene osobe)
(mjesto iz davanja)
MP
______________________________________________________________________________

(druga unutrašnja strana)
______________________________________________________________________________
Osobni podaci
______________________________________________________________________________
Općina
Naziv dobrovoljačke omladinske
jedinice civilne zaštite Hrvatske
Dužnost na koju je raspoređen
Zborno mjesto
Datum i ovjera nadležnog organa
______________________________________________________________________________
Podaci o rasporedu
______________________________________________________________________________
Općina
Naziv dobrovoljačke omladinske
jedinice civilne zaštite Hrvatske
Dužnost na koju je raspoređen
Zborno mjesto
Datum i ovjera nadležnog organa
______________________________________________________________________________

(treća unutrašnja strana)
______________________________________________________________________________
Podaci o završenoj obuci i drugim oblicima osposobljavanja
______________________________________________________________________________
a) obuka
Naziv programa
Dužnost na koju je osposobljen
Ovjera nadležnog organa

b) dopunska obuka i vježbe
______________________________________________________________________________
Godina                  Broj sati               Potpis
______________________________________________________________________________
c) drugi oblici osposobljavanja
Naziv kursa (seminara)
Dužnost za koju je osposobljen
Ovjera nadležnog organa
______________________________________________________________________________

(poleđina)
______________________________________________________________________________
Upute pripadnika dobrovoljačke omladinske jedinice civilne zaštite Hrvatske
U vezi s izvršavanjem obveze sudjelovanja u dobrovoljačkoj omladinskoj jedinici civilne zaštite Hrvatske pripadnici su dužni
- odazivati se općem ili osobnom pozivu u slučaju elementarnih i drugih nepogoda radi izvršavanja zadataka za zaštitu i spašavanje;
- izvršavati naređenja i uputstva ovlaštenih organa;
- čuvati iskaznicu i predočavati je samo u službene svrhe prilikom patroliranja, čuvanja, osmatranja i dojave te sudjelovanja u provođenju mjera zaštite i spašavanja.
Važniji telefoni:
Milicija 92
Vatrogasci 93
Stanica za hitnu pomoć 94
Centar za obavještavanje 985
______________________________________________________________________________

OBRAZAC
pristupnice u dobrovoljačku omladinsu jedinicu civilne zaštite Hrvatske

PRISTUPNICA U DOBROVOLJAČKE OMLADINSKE JEDINICE CIVILNE ZAŠTITE HRVATSKE,
_________________________________, rođen ______________ u _________________________
(ime, ime jednog roditelja, prezime)                    (datum rođenja) (mjesto rođenja)

općina__________________ republika(pokrajina)_________________________________________
         (naziv općine)                            (naziv republike pokrajine)

s prebivalištem u __________________________________________ općina _________________
                         (naziv mjesta, ulica i broj)                                   (naziv općine)

republika___________ pristupam dobrovoljačkoj omladinskoj jedinici civilne zaštite Hrvatske
        (naziv republike)

općine-mjesne zajednice______________________________te prihvaćam sva prava i obaveze
                          (naziv općine odnosno mjesne zajednice)

pripadnika dobrovoljačke omaldinske jedinice civilne zaštite Hrvatske.

U_________________________
 (datum i mjesto pristupanja)
___________________________
(potpis osobe koja pristupa)
____________________________________________________
(potpis roditelja-staratelja za osobe mlađe od 18 godina)

```

Pravilnik, NN 32/1990-670
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)